Κανονισμός (ΕΚ) αριθ. 385/2001 της Επιτροπής

της 26ης Φεβρουαρίου 2001

για την τροποποίηση του κανονισμού (ΕΚ) αριθ. 2848/98 στον τομέα του ακατέργαστου καπνού όσον αφορά το επιτρεπόμενο όριο υγρασίας για την παράδοση ορισμένων ποικιλιών καπνού και της αναγνωρισμένης ζώνης παραγωγής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, για την κοινή οργάνωση αγοράς στον τομέα του ακατέργαστου καπνού(1), όπως τροποποιήθηκε τελευταία από τον κανονισμό (ΕΚ) αριθ. 1336/2000(2), και ιδίως το άρθρο 7,

Εκτιμώντας τα ακόλουθα:

(1) Ο κανονισμός (ΕΚ) αριθ. 2848/98 της Επιτροπής, της 22ας Δεκεμβρίου 1998, για τις λεπτομέρειες εφαρμογής του κανονισμού (ΕΟΚ) αριθ. 2075/92 του Συμβουλίου όσον αφορά το καθεστώς των πριμοδοτήσεων, των ποσοστώσεων παραγωγής και της ειδικής ενίσχυσης που χορηγείται στις ομάδες παραγωγών στον τομέα του ακατέργαστου καπνού(3), όπως τροποποιήθηκε τελευταία από τον κανονισμό (ΕΚ) αριθ. 1249/2000(4), προβλέπει, στο άρθρο 15 παράγραφος 2 πρώτο εδάφιο, ότι τα ποσά του σταθερού τμήματος της πριμοδότησης καθώς και οι ποσότητες που πρέπει να αναγραφούν στη βεβαίωση ποσόστωσης παραγωγής πρέπει να υπολογίζονται βάσει του βάρους του καπνού σε φύλλα, και στο άρθρο 15 παράγραφος 2 δεύτερο εδάφιο, ότι το βάρος πρέπει να προσαρμόζεται σε συνάρτηση με το ποσοστό υγρασίας που καθορίζεται στο παράρτημα IV για τη σχετική ποικιλία εντός ορίου 4 %. Ορισμένες ποικιλίες καπνού που υπάγονται στις ομάδες των ποικιλιών II και III, οι οποίες έχουν υποστεί αποξήρανση με παραδοσιακές μεθόδους ξήρανσης στον αέρα, σε παραδοσιακά ξηραντήρια, παράγονται σε περιοχές στις οποίες μπορεί να παρατηρηθούν υψηλά επίπεδα βροχόπτωσης κατά την εποχή παράδοσης. Είναι δύσκολο με τις συνθήκες αυτές να ελεγχθεί ο βαθμός υγρασίας τη στιγμή της παράδοσης με τις παραδοσιακές μεθόδους αποξήρανσης στον αέρα. Πρέπει κατά συνέπεια να προσαρμοστεί το μέγιστο όριο υγρασίας για τα καπνά αυτά.

(2) Ο κανονισμός (ΕΚ) αριθ. 2848/98 προβλέπει στο άρθρο 8 ότι οι ζώνες παραγωγής που αναφέρονται στο άρθρο 5 στοιχείο α) του κανονισμού (ΕΟΚ) αριθ. 2075/92, καθορίζονται στο παράρτημα ΙΙ του κανονισμού (ΕΚ) αριθ. 2848/98. Η Πορτογαλία ζήτησε από την Επιτροπή να ενταχθεί στις αναγνωρισμένες ζώνες παραγωγής η περιοχή Beiras για την παραγωγή καπνών που ανήκουν στην ομάδα ποικιλιών Ι. Η πορτογαλική περιοχή Beiras αποτελεί παραδοσιακή ζώνη παραγωγής αναγνωρισμένη για την ομάδα ποικιλιών ΙΙ. Θα πρέπει κατά συνέπεια να τροποποιηθεί το παράρτημα ΙΙ του κανονισμού (ΕΚ) αριθ. 2848/98 ώστε να ενταχθεί η περιοχή αυτή στις αναγνωρισμένες ζώνες παραγωγής για την ομάδα ποικιλιών Ι.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2848/98 τροποποιείται ως εξής:

1. Στο άρθρο 15, η παράγραφος 2 αντικαθίσταται από το ακόλουθο κείμενο:

"2. Τα ποσά του σταθερού τμήματος της πριμοδότησης που πρέπει να καταβάλλονται είτε στην ομάδα παραγωγών, που την αναδιανέμει εξ ολοκλήρου σε κάθε μέλος της ομάδας είτε σε κάθε μεμονωμένο παραγωγό που δεν αποτελεί μέλος ομάδας, καθώς και οι ποσότητες που πρέπει να αναγραφούν στη βεβαίωση ποσόστωσης παραγωγής του ενδιαφερόμενου υπολογίζονται βάσει του βάρους του καπνού σε φύλλα της σχετικής ομάδας ποικιλιών, η οποία αντιστοιχεί στην απαιτούμενη ελάχιστη ποιότητα και έχει αναληφθεί από την επιχείρηση εμπορικής επεξεργασίας.

Αν το ποσοστό υγρασίας είναι ανώτερο ή κατώτερο του ποσοστού που καθορίζεται στο παράρτημα VI για τη σχετική ποικιλία, το βάρος προσαρμόζεται για κάθε μονάδα διαφοράς, εντός των ορίων ανοχής που καθορίζονται στο ίδιο παράρτημα."

2. Το παράρτημα ΙΙ αντικαθίσταται από το παράρτημα Ι του παρόντος κανονισμού.

3. Το παράρτημα ΙΙΙ αντικαθίσταται από το παράρτημα ΙΙ του παρόντος κανονισμού.

4. Το παράρτημα IV αντικαθίσταται από το παράρτημα ΙΙΙ του παρόντος κανονισμού.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Φεβρουαρίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 215 της 30.7.1992, σ. 70.

(2) ΕΕ L 154 της 27.6.2000, σ. 2.

(3) ΕΕ L 358 της 31.12.1998, σ. 17.

(4) ΕΕ L 142 της 16.6.2000, σ. 3.

ΠΑΡΑΡΤΗΜΑ I

"ΠΑΡΑΡΤΗΜΑ II

ΑΝΑΓΝΩΡΙΣΜΕΝΕΣ ΖΩΝΕΣ ΠΑΡΑΓΩΓΗΣ

>ΘΕΣΗ ΠΙΝΑΚΑ>"

ΠΑΡΑΡΤΗΜΑ ΙΙ

"ΠΑΡΑΡΤΗΜΑ ΙΙΙ

ΕΛΑΧΙΣΤΕΣ ΠΟΙΟΤΙΚΕΣ ΑΠΑΙΤΗΣΕΙΣ

Επιλέξιμος για την πριμοδότηση που προβλέπεται στο άρθρο 3 του κανονισμού (ΕΟΚ) αριθ. 2075/92 είναι ο καπνός υγιούς, ανόθευτης και σύμφωνης με τα συναλλακτικά ήθη ποιότητας, λαμβανομένων υπόψη των τυπικών χαρακτηριστικών της κάθε ποικιλίας, και ο οποίος δεν εμφανίζει τα ακόλουθα χαρακτηριστικά:

α) τεμάχια φύλων·

β) φύλλα πολύ σκισμένα από το χαλάζι·

γ) φύλλα που παρουσιάζουν σοβαρά ελαττώματα ακεραιότητας, και των οποίων η επιφάνεια έχει υποστεί βλάβες κατά περισσότερο από το ένα τρίτο·

δ) φύλλα που έχουν προσβληθεί κατά περισσότερο από 25 % της επιφάνειάς τους από ασθένειες ή από προσβολές εντόμων·

ε) φύλλα που παρουσιάζουν κατάλοιπα φυτοφαρμάκων·

στ) μη ώριμα φύλλα χλωρού πράσινου χρωματιστού·

ζ) φύλλα που έχουν προσβληθεί από παγετό·

η) μουχλιασμένα ή σάπια φύλλα·

θ) φύλλα που έχουν μη αποξηραμένες νευρώσεις, υγρά ή προσβεβλημένα από σήψη ή που έχουν λιπαρές ή χοντρές πλευρές·

ι) φύλλα που προέρχονται από τους οφθαλμούς·

ια) φύλλα που έχουν ασυνήθη οσμή για την εν λόγω ποικιλία·

ιβ) φύλλα που έχουν λερωθεί από προσφυή χρώματα·

ιγ) φύλλα, το ποσοστό υγρασίας των οποίων ξεπερνά τα όρια ανοχής που καθορίζονται στο παράρτημα IV."

ΠΑΡΑΡΤΗΜΑ III

"ΠΑΡΑΡΤΗΜΑ IV

ΠΟΣΟΣΤΑ ΥΓΡΑΣΙΑΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 15

>ΘΕΣΗ ΠΙΝΑΚΑ>"